Polisielid sterf, 5 beseer op Pelgrimsrus | Maroela Media
Twee polisiebeamptes en vier lede van die publiek is Sondagaand in 'n kroeg op Pelgrimsrus geskiet.
Volgens die polisie het 'n sersant en 'n konstabel Sondagaand gereageer op 'n klagte van roof by 'n kroeg in dié toeristedorpie in Mpumalanga. "Toe die polisiebeamptes die kroeg binnestap het 'n groep mans op hulle losgebrand. Albei polisiebeamptes en vier lede van die publiek het veelvoudige skietwonde opgedoen. Die konstabel het aan sy wonde beswyk en die sersant en lede van die publiek is kritiek beseer," sê brig. Vish Naidoo, nasionale polisiewoordvoerder.
Die verdagtes het op die vlug geslaan en is vort met albei polisielede se dienspistole.
Genl. Khehla John Sitole, nasionale polisiekommissaris, het die voorval ten sterkste veroordeel. "Hierdie deurlopende en gewetenlose aanvalle op ons polisielede moet end kry. Ons kan slegs optimale resultate in dié verband kry indien lede van die publiek die polisie toegewyd ondersteun."
Naidoo sê lede van die Valke en misdaadintelligensie-eenheid, sowel as 'n span speurders is ontplooi om die verdagtes op te spoor en in hegtenis te neem.
"Ons vra enigiemand met inligting oor die voorval of waar die verdagtes hul bevind om die polisie te kontak by 086 00 10111. Lede van die publiek kan ook inligting anoniem verskaf.
Nelspruit-bedrog: Sewende familielid vas
Cowboys and Crooks van ouds.
Jammer Sithole, ons kan net samewerking gee as ons dit ook kry. Ons duld lankal nie meer die aanvalle op onskuldige mense en die polisie skitter meestal in hulle afwesigheid of onbevoegdheid.
Dit is duidelik dat die polisie nie voldoende opgelei is om die huidige misdadigheid te hanteer nie. Hulle moes mos geweet het as daar ń rooftog aan die gang is gaan daar gewapendes wees.